
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

' Εγκριση γενικού πολεοδομικού σχεδίου (ΓΠΣ) του Δήμου Βέροιας (Ν. 

Ημαθίας). 1 

Χαρακτηρισμός ως διατηρητέου του κτιρίου ιδιοκτησίας Δημητρίου 
Πέτρου στον οικισμό Μεσαγρό - Λέσβου και καθορισμός ειδικών 
όρων και περιορισμών δόμησης. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 34992/1436 (1) 


' Εγκριση γενικού πολεοδομικού σχεδίου (ΓΠΣ) του Δήμου Βέροιας (Ν. Ημα¬ 
θίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) και ειδικότερα το άρθρο 
3 αυτού. 

2. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

3. Την αριθ. 71401/2926/11.10.85 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Κίνηση της διαδικα¬ 
σίας σύνταξης του γενικού πολεοδομικού σχεδίου Βέροιας - Βεργίνας 
— Παλατίτσιας Ν. Ημαθίας» (ΦΕΚ 692/Δ/85). 

4. Το αριθ. 214/12.7.85 έγγραφο του Τμήματος Πολεοδομίας και 
Πολεοδομικών Εφαρμογών Ν. Ημαθίας προς τους αρμόδιους φορείς. 

5. Την αριθ. 256/85 απόφαη του δημοτικού συμβουλίου θέματος 
και το αριθ. 15413/3.10.85 έγγραφο του Δήμου Βέροιας. 

6. Το αριθ. 12752/25.9.85 έγγραφο του Υπουργείου Βιομηχα¬ 
νίας Ενέργειας και Τεχνολογίας. 

7. Το αριθ. 2697/22.8.85 έγ-γραφο της Υπηρεσίας Περιφερειακής 
Ανάπτυξης Κεντρικής και Δυτικής Μακεδονίας του Υπουργείου Εθνικής Οι¬ 
κονομίας. . 

8. Το αριθ. 527981/8.8.85 έγγραφο του Ε.Ο.Τ. 

9. Το αριθ. 1734/16.9.85 έγγραφο της ΙΖ’ Εφορείας Προϊστο¬ 
ρικών και Κλασικών Αρχαιοτήτων. 

10. Το αριθ. 8585/21.8.85 έγγραφο της 3ης Περιφερειακής Υπηρεσίας 

Δημοσίων Έργων του Υπουργείου Περιβάλλοντος Χωροταξίας και Δημο¬ 
σίων Έργων. , 

11. Το αριθ. Φ914/8/53969/28.8.85 έγγραφο του Β' Σώματος 
Στρατού. 

12. Το αριθ. ΤΥ 3925/5.9.85 έγγραφο της Δ/νσης Τεχνικών Υπηρε¬ 
σιών Ν. Ημαθίας. 

13. Το αριθ. 549/10473/27.8.85 έγγραφο του Ο.Τ.Ε. (συγκρότημα 
Βέροιας). 

14. Το γεγονός ότι οι υπόλοιποι φορείς δεν απάντησαν μέχρι σήμερα. 


15. Τις αριθ. 11/15.11.85 και 3/21.3.86 γνωμοδοτήσεις του 
Συμβουλίου Χωροταξίας Οικισμού και Περιβάλλοντος, Ν. Ημαθίας, 
αποφασίζουμε: 

1. Εγκρίνεται το Γενικό Πολεοδομικό Σχέδιο (ΓΠΣ) του Δήμου Βέροιας 
(Ν. Ημαθίας), όπως τα όριά του προσδιορίζονται με κόκκινη γραμμή στο 
χάρτη Π—1.11 σε κλίμακα 1:5.000. Κυρίως το ως άνω σχέδιο περιλαμβά¬ 
νει: 

Α. Την πολεοδομική οργάνωση της πόλης Βέροιας για πληθυσμιακό 
προγραμματικό μέγεθος της τάξεως των 45.000 κατοίκων για την επόμενη 
πενταετία με: 

α) Την επέκταση του σχεδίου πόλης σε πυκνοδομημένες περιοχές 
αυθαιρέτων, αραιοδομημένες καθώς και αδόμητες περιοχές, μεταξύ 
των θηλάκων αυθαιρέτων και τη δημιουργία είκοσι (20) πολεοδομικών 
ενοτήτων (γειτονιών), όπως φαίνονται στο χάρτη Π—1.4 — Π. 1.5. σε 
κλίμακα 1:5.000. Οι δεκαεπτά (17) από αυτές τις ενότητες αφορούν 
το κυρίως πολεοδομικό συγκρότημα της πόλης, ενώ οι λοιπές αφορούν 
τις περιοχές Πανόραμα, Εργοχώρι καθώς και την περιοχή επέκταση 
στους Στρατώνες. Η μέση πυκνότητα και ο μέσος συντελεστής δόμησης 
ανά πολεοδομική ενότητα έχουν ως εξής: 


Πολεοδομική 

ενότητα 

Μέση πυκνότητα 
κατ/Ηα 

Μέσος συντελεστής 
δόμησης 

1 

120 

1,2 

2 

75 

1,2 

3 

130 

1,2 

4 

75 

0,4 

5 

145 

1,2 

6 

435 

2,2 

7 

105 

1,2 

8 

185 

1,6 

9 

130 

1,2 

10 

150 

1,2 

11 

215 

1,2 

12 

250 

1,2 

13 

55 

0,8 

14 

70 

0,8 

15 

90 

0,8 

16 

200 

1,2 

17 

80 

1,2 

18 

115 

0,8 

19 

50 

0,8 

19α 

75 

0,8 


β) Τον προσδιορισμό των χρήσεων γης όπως φαίνονται στους χάρτες 
Π1.2 — Π1.3.2 και Π1.11 σε κλίμακα 1:5.000 και ειδικότερα: 

- Την τόνωση των υφισταμένων τοπικών κέντρων στις πολεοδομικές 
ενότητες 5, 11, 12, 13, 17, των υπό ανάπτυξη κέντρων στις ενότητες 
1, 3, 4, 15, 16, 18, τη δημιουργία νέων κέντρων στις ενότητες 2, 9. 
10, 14, καθώς και την ενίσχυση των κεντρικών λειτουργιών που έχουν 

αναπτυχθεί κατά μήκος των αξόνων Βενιζέλου — Μητροπόλεως και σε 
καθέτους δρόμους στην περιοχή των ενοτήτων 2, 6, 7 και 8. 

— Την κάλυψη των αναγκών πρωτοβάθμιας εκπαίδευσης σε 
κάθε ενότητα, με την αξιοποίηση της υπάρχουσας υποδομής σε 
διδακτήρια και την κατανομή της δευτεροβάθμιας εκπαίδευσης 
ανά δύο ή τρεις πολεοδομικές ενότητες. 

— Τη δημιουργία δύο αστικών κέντρων υγείας, ένα στην περιοχή Εργο¬ 
χωρίου και ένα στη θέση «Μπαρμπούτα», και την επαύξηση του υπάρχοντος 
κρατικού νοσοκομείου της πόλης σε δυναμικότητα 250 έτος 300 κλινών, 
σύμφωνα με τον προγραμματισμό του Εθνικού Συστήματος Υγείας. 

— Τη δημιουργία τριών νέων πυρήνων αθλητικών εγκαταστά¬ 
σεων οι οποίοι σε συνδυασμό με τα υπάρχοντα αθλητικά κέντρα 
(εθνικό στάδιο και δημοτικό γυμναστήριο) και την ολοκλήρση του 
αθλητικού κέντρου Μακροχωρίου θα εξυπηρετήσουν τον πληθυσμό 
της Βέροιας ανά ομάδες γειτονιών. 

— Τη δημιουργία τεσσάρων νέων χώρων συγκέντρωσης πολιτιστι¬ 
κών λειτουργιών μέσα στην πόλη για την κάλυψη (σε συνδυασμό) με 
την υπάρχουσα Στέγη Τεχνών και Γραμμάτων των αναγκών της 
πόλης σε πολιτιστικές δραστηριότητες. 

— Την ένταξη στην'ϊιεριοχή του Κέντρου «ΓΙιερίων» διοικητικών εξυπηρε¬ 
τήσεων. 

— Τη δημιουργία βιοτεχνικής ζώνης κοντά στο σιδηροδρομικό σταθμό. 

— Τη δημιουργία ζώνης χονδρεμπορίου - λαχαναγορας νότια της 
παλαιάς εθνικής οδού Βέροιας — Θεσσαλονίκης. 

— Την απομάκρυνση από την πόλη και τη χωροθέτηση σε νέους 
χώρους του νεκροταφείου, των σφαγείων και των πομνιοστασίων. 

γ) Τη γενική εκτίμηση της χωρητικότητας των πολεοδομικών 
ενοτήτων σε κατοίκους για την επόμενη πενταετία, των αναγκών σε 
γη (Ηα) για κοινωνική υποδομή επιπέδου πόλης και των αναγκών 
σε γη (Ηα) για κοινωνική υποδομή στις πολεοδομικές ενότητες όπως 
φαίνονται στους πίνακες Α. 11.2.1. 

δ) Τον καθορισμό ζωνών οικονομικών και θεσμικών κινήτρων-και 
πολεοδομικών μηχανισμών όπως φαίνονται στους χάρτες Π. 1.7. και 
Π. 1.8 σε κλίμακα 1:5.000 και ειδικότερα: 

— Ζωνών Κοινωνικού Συντελεστού (Ζ.Κ.Σ.) και ζωνών Αγοράς 
Συντελεστού (Ζ.Α.Σ.) σε επιλεγμένες περιοχές επέκτασης. 

— Ζωνών Ειδικών Κινήτρων (Ζ.Ε.Κ.) και Ζωνών Ειδικής Ενίσχυ¬ 
σης (Ζ.Ε.Ε.) στα κέντρα των πολεοδομικών ενοτήτων και στις περιοχές 
ανάπλασης του παραδοσιακού ιστού της πόλης, αντίστοιχα. 

— Ζωνών Ενεργού Πολεοδομίας (Ζ.Ε.Π.) για στεγαστικά προγράμ¬ 
ματα, στο βόρειο άκρο του κέντρου Πιερίων, στο Εργοχώρι και στην 
περιοχή των Κ.Ε.Τ.Ε. Εργοχωρίου. 

Β. Τις προτάσεις για τη λήψη μέτρων προστασίας του περιβάλλοντος 
και δημιουργία χώρων αστικού και περιαστικού πρασίνου, όπως φαίνο¬ 
νται στο χάρτη Π.1.10 σε κλίμακα 1:10.000 και ειδικότερα: 

— Την πρόταση για προστασία και αναβάθμιση του οικοσυστή¬ 
ματος του ποταμού Τριπόταμου. 

— Την πρόταση για προστασία του οικοσυστήματος του Αλιάκμονα 
και διευθέτηση και δενδροφύτευση των πρανών του. 

— Την αξιοποίηση του χώρου πρασίνου της περιοχής Ελιάς. 

— Την αξιοποίηση των φυσικών πνευμόνων της πόλης (άλσος Παπά- 
γου, λόφοι Βικέλα, Προφήτης Ηλίας) με δενδροφύτευσή τους. 

— Τη διαμόρφωση ζώνης πρασίνου γύρω από την Τούμπα στην 
είσοδο της πόλης από Θεσσαλονίκη. 

— Τη διαμόρφωση ζώνης πρασίνου γύρω από τις εγκαταστάσεις του 
σιδηροδρομικού σταθμού. 

— Τη διαμόρφωση σε άξονα πρασίνου και αναψυχής του ρέματος 
Θωμαΐδου από τη θέση «Παπάκια» μέχρι τη θέση «Πιερίων». 

— Τη διαμόρφωση των πλατειών Αγ. Αντωνίου και Ωρολογίου της πό¬ 
λης. 

Γ. Τις προτάσεις για τα απαραίτητα έργα και μελέτες των δικτύων 
υποδομής όπως φαίνονται στους χάρτες Π.2.1.2, Π.2.2.2, Π.2.3.2., 
Π.2.4.2. και Π.2.6.2 — Π.2.7.2 σε κλίμακα 1:5.000 και ειδικότερα: 

α) Οδικό δίκτυο. 

— Την ιεράρχιση του εσωτερικού οδικού δικτύου της πόλης σε 
τρεις (3) διαμήκεις αρτηρίες, λεωφόρος Στρατού — Πιερίων, Μη¬ 
τροπόλεως - Βενιζέλου, Ακροπόλεως - Μ. Μπότσαρη και σε 


εγκάρσιες συνδέσεις αυτών με παράλληλη δημιουργία δύο δακτυ¬ 
λίων της πόλης (εσωτερικού και ευρύτερου). 

— Τη δημιουργία δύο περιφερειακών οδικών τμημάτων νότια της 
πόλης (σύνδεση Εγνατίας οδού και Εθνικής οδού Βέροιας — Κοζάνης) 
και ανατολικά της πόλης (σύνδεση Εγνατίας οδού και παλαιάς εθνικής 
οδού Θεσσαλονίκης — Βέροιας στην περιοχή του σιδηροδρομικού σταθ¬ 
μού και στην συνέχεια σύνδεση με την οδό Βέροια — Νάουσα) για την 
αποφυγή της διαμπερούς κυκλοφορίας της πόλης. 

— Τη δημιουργία τριών (3) κόμβων στη συμβολή: 

Εγνατίας οδού με οδό Πιερίων. 

— Ανατολικής περιφερειακής οδού με οδό Θεσσαλονίκης - Μακροχωρίου 
- Βέροιας. 

— Εγνατίας οδού με Ανατολική Περιφερειακή οδό. 

— Τη δημιουργία χώρου στάθμευσης λεωφορείν και φορτηγών και 
χώρων στάθμευσης πλησίον των κεντρικών λειτουργιών της πόλης 
και των εγκαταστάσεων αναψυχής. 

— Την πεζοδρόμηση της περιοχής «Ελιάς». 

β) Δίκτυο ύδρευσης. 

— Την εξυπηρέτηση της πόλης από τις δύο κύριες πηγές υδροληψίας, 
τις πηγές Ασπρονερίου και τις πηγές Μαυρονερίου καθώς και από 
ανεξάρτητο δίκτυο μέσω εξωτερικού υδραγωγείου. 

γ) Δίκτυο αποχέτευσης όμβριων - αντιπλημμυρική προστασία, δί¬ 
κτυο αποχέτευσης ακαθάρτων - απορρίρ,ατα. 

— Τη δημιουργία δικτύου όμβριων με κεντρικό συλλεκτήριο αγωγό 
και διάθεση υδάτων στον Τριπόταμο μετά από προηγούμενο έλεγχο 
και βελτίωση της ποιότητάς τους. 

— Την επέκταση του υπάρχοντος δικτύου ακαθάρτων και την κατασκευή 
εγκατάστασης επεξεργασίας των λυμμάτων με τελικό αποδέκτη τον Τριπό¬ 
ταμο. 

δ) Ενεργειακό - τηλεπικοινωνιακό σύστημα. 

— Την αντικατάσταση του υπάρχοντος εναέριου δικτύου μέσης τάξης 
στην περίμετρο της πόλης με υπόγειο δίκτυο. 

— Την τροφοδότηση με υπόγειο δίκτυο μέσης τάσης των περιοχών 
Εργοχωρίου, Ακροπόλεως - Στρατώνων (περιοχή επεκτάσεων) και με 
εναέριο δίκτυο της περιοχής της βιοτεχνικής ζώνης. 

— Την επέκταση του τηλεπικοινωνιακού δικτύου στις περιοχές 
επεκτάσεων Ακροπόλεως και Στρατώνων, στο Πανόραμα, στη βιοτε¬ 
χνική ζώνη καΓτην ενίσχυση του δικτύου στο Εργοχώρι και στην 
περιοχή του σιδηροδρομικού σταθμού. 

Δ. Τις προτάσεις για την ασφάλεια - πυροπροστασία της πόλης 
από θεομηνίες — πυρκαγιές — σεισμούς όπως φαίνονται στο χάρτη 
Π.3.1.2 — Π.3.2. — Π.3.3 σε κλίμακα 1:5.000 και ειδικότερα: 

Τη μεταφορά του πυροσβεστικού σταθμού σε νέα θέση γα αποτελε¬ 
σματικότερη εξυπηρέτηση της πόλης και της ευρύτερης περιοχής. 

— Τον καθορισμό των θέσεων των σημείων υδροληψίας και την αύξησή 
τους σε 70. 

— Τον καθορισμό χώρων συγκέντρωσης του πληθυσμιακού σε περίπτωση 
θεομηνιών. 

Ε. Τα απαραίτητα έργα για την ολοκλήρωση της εφαρμογής του 
γενικού πολεοδομικού σχεδίου όπως φαίνονται στον πίνακα Π.4.1.1. 

2. Συνοπτικά αντίτυπα των παραπάνω έντεκα (11) χαρτών και δύο 
(2) πινάκων που θεωρήθηκαν από τον Προϊστάμενο της Δ/νσης Πολεο¬ 
δομικών Εφαρμογών με την αριθ. 34992/1986 πράξη του, δημοσιεύ¬ 
ονται στην Εφημερίδα της Κυβερνήσεως με την απόφαση αυτή. 

3. Εντός της περιοχής του Γενικού Πολεοδομικού Σχεδίου και ειδι¬ 
κότερα στις εκτός σχεδίου περιοχές που περιλαμβάνονται σ’ αυτό οικο¬ 
δομικές άδειες που έχουν εκδοθεί με τις προγενέστερες ισχύουσες διατά¬ 
ξεις ή έχει υποβληθεί στην αρμόδια πολεοδομική αρχή ο πλήρης φάκε¬ 
λος με τα απαραίτητα για την έκδοση της οικοδομικής άδειας στοιχεία, 
μέχρι την ημερομηνία δημοσίευσης της παρούσας εκτελούνται όπως 
εκδόθηκαν ή εκδίδονται βάσει των υποβληθέντων στοιχείων. 

4. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μαΐου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΠΙΝΑΚΑΣ Π — 4.1.1. Πρόγραμμα έργων και επενδύσεων. 

Το πενταετές πρόγραμμα οικονομικής και κοινωνικής ανάπτυξης 
αφορά την περίοδο 1983 — 1987. Ήδη βρισκόμαστε στις αρχές του 
1985 και ουσιαστικά η πρόταση των έργων είναι δυνατό να κλιμακωθεί 
μόνο με αφετηρία την τελική ημερομηνία έγκρισης της μελέτης, η 
οποία θα θεωρηθεί και σαν α' έτος εφαρμογής. 

I. Έργα α' έτους. 

1. Αποχέτευση Βέροιας. 

2. Υποδομές σε περιοχές επεκτάσεων Σ.Π. 

3. Έναρξη μελετών αξιοποίησης ζώνης Τριποτάμου, Κέντρου περιο¬ 
χής Πιερίων, Κέντρου περιοχής Προμηθέα. 

4. Τελική επιλογή (απόφαση) για Δημαρχιακό μέγαρο. 

5. Έναρξη μελετών ΒΙ.ΠΑ Κέντρου χονδρεμπορίου, Συγκοινωνια¬ 
κού κέντρου. 

6. Μελέτη σκοπιμότητας και επιλογή τελικού χώρου ενταφιασμού σκου- 
πιδιών. 

7. Μελέτη σκοπιμότητας και επιλογή τελικού χώρου μεταφοράς Νεκρο¬ 
ταφείων. 

8. Ολοκλήρωση μελέτης παραδοσιακών συνόλων — Οικονομικό πρό¬ 
γραμμα — σκοπιμότητα. 

9. Μελέτη Ν. Σφαγείων — βιολογικός καθαρισμός. 

II. Έργα β' έτους. 

1. Έναρξη υλοποίησης έργων που η μελέτη τους ολοκληρώθηκε 
τον α' χρόνο με ένταξη του προϋπολογισμού στο Π.Δ. Επενδύσεων, 

2. Ολοκλήρωση έργων εσωτερικού δακτυλίου κυκλοφορίας (μελέτη 
- κατασκευή). 

3. Ολοκλήρωση έργων παράκαμψης πόλης. 

4. Έναρξη έργων συντήρησης — αξιοποίησης παραδοσιακών συνόλων. 

5. Έναρξη έργων αναβάθμισης αστικού χώρου (πεζόδρομοι, χώ¬ 
ροι πρασίνου, παιδικές χαρές κ.λπ.). 

6. Κυκλοφοριακή μελέτη, για έρευνα — αναδιοργάνωση του εσωτερι¬ 
κού δικτύου της πόλης με βάσει τα δεδομένα του Γ.Π.Σ. (κυκλοφορια- 
κοί φόρτοι, μελέτη ΟΚΙΟΙΝ — ϋΕδΤΙΝΑΤΙΟΝ στις μετακινήσεις των 
κατοίκων). Βαδική προϋπόθεση για τη μελέτη αυτή είναι να έχουν 


αρχίσει να λειτουργούν τα έργα οδοποιίας που προτείνονται και έχουν 
προγραμματισθεί (παράκαμψη πόλης, εσωτερικός δακτύλιος). 

7. Αναμόρφωση Σ.Σ. και μετακίνηση σιδ. γραμμής στη Μέση. 

III. Έργα γ' έτους. 

1. Όσα δεν άρχισαν ή δεν ολοκληρώθηκαν για διάφορους λόγους το 
β' έτος. 

2. Οργάνωση — κατασκευή Ν. Νεκροταφείων. 

3. Οργάνωση — κατασκευή σκουπιδότοπων. 

4. Οργάνωση — κατασκευή Ν. Σφαγείων. 

5. Έναρξη μετακίνησης στάβλων — μαντριών. 

6. Αναδάσωση ορεινού όγκου Βερμίου. 

IV. Υπόλοιπα έτη πενταετίας. 

1. Όσα προβλέπονται από το παρόν Γ.Π.Σ. 

2. Έλεγχος βαθμού ανταπόκρισης παρούσης μελέτης με κατάσταση 
που έχει διαμορφωθεί — βαθμός προώθησης έργων προγράμματος. 

3. Προεργασία έργων και κατευθύνσεων νέου πενταετούς. 

Για τους οικισμούς ΒΕΡΓΙΝΑΣ —ΠΑΛΑΤΙΤΣΙΩΝ. 

I. Έργα α’ έτους. 

1. Μελέτη — κατασκευή δρόμου παράκαμψη Παλατιστίων. 

2. Μελέτη - έναρξη κατασκευής αρχαιολογικού μουσείου. 

3. Μελέτη — έναρξη κατασκευής κοινοτικού καταστήματος. 

4. Μελέτη διαμόρφωσης χώρου βασιλικών τάφων. 

5. Προώθηση ανασκαφικού έργου στον αρχαιολογικό χώρο με ταυ¬ 
τόχρονη πλήρη χαρτογράφηση της περιοχής. 

6. Μελέτη χώρου βιοτεχνικών δραστηριοτήτων. 

II. Έργα β' έτους. 

1. Αθλητικό κέντρο Παλατιτσίων. 

2. Μελέτη έργων κοινωνικής υποδομής (σχολείο, ξενώνας, εστιατόριο) 
πάνω στον υπάρχοντα συνδετήριο δρόμο μεταξύ των δύο οικισμών. 

3. Μελέτη διαμόρφωσης ευρύτερου αρχαιολογικού χώρου. 

4. Κατασκευή διαμόρφωση οδικού δικτύου — δικτύου πεζοδρόμων, χώ¬ 
ρων στάθμευσης κ.λπ. 

Αριθ. 44852/2305 . (2) 

Χαρακτηρισμός ως διατηρητέου του κτιρίου ιδιοκτησίας Δημητρίου 

Πέτρου στον οικισμό Μεσαγρό - Λέσβου και καθορισμός ειδικών 

όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήαεως και Χωροταξίας, Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρα 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 14.4.1986 αιτιολογική έκθεση της Δ/νσεως Παραδο¬ 
σιακών Οικισμών και Περιβάλλοντος (Γ7), 

4. Την από 5.6.86 (αριθ. πρ. 44852/2305/5.6.86) απάντηση 
του Δημητρίου Πέτρου, αποφασίζουμε: 

1. Χαρακτηρίζεται ως διατηρητέο το κτίριο και η κρήνη του, 
που βρίσκεται στο κέντρο του οικισμού Μεσαγρού Λέσβου, φερόμενο 
ως ιδιοκτησία Δημητρίου Πέτρου όπως φαίνεται σημειωμένο με 
διαγράμμιση στο σχετικό πρωτότυπο διάγραμμα σε κλίμακα 
1:5000 που θεωρήθηκε από τον Προϊστάμενο της Δ/νσης Πολεοδο- 


μικών Εφαρμογών με την αριθ. 44852/1986 πράξη του και που 
συνοπτικό του αντίτυπο δημοσιεύεται με την παρούσα απόφαση γιατί 
πρόκειται για αξιόλογο κτίριο του τέλους του προηγούμενου αιώνα 
και έχει ιδιαίτερο αρχιτεκτονικό ενδιαφέρον. 

2. Στο χαρακτηριζόμενο ως διητηρητέο κτίριο απαγορεύεται 
κάθε αφαίρεση, αλλοίωση ή καταστροφή των επιμέρους αρχιτεκτο¬ 
νικών και διακοσμητικών στοιχείων. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση στο φέροντά οργανισμό, η εσωτερική διαρρύθμιση καθώς και 
επεμβάσεις για λόγους λειτουργικούς του χαρακτηριζόμενου ως διατηρη¬ 
τέου κτιρίου εφόσον δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών επιγραφών και δια¬ 
φημίσεων στο διατηρητέο κτίριο. 

5. Για οποιαδήποτε επέμβαση στο εξωτερικό και εσωτερικό του διατη¬ 
ρητέου κτιρίου και του περιβάλλοντα χώρου του απαιτείται η έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήαεως. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 24 Ιουνίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 













